Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 602/11/4404	Nové Zámky, 5.3.2013
EEČ : 2-33-17-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.1.2012, spisová značka 1 Pv 602/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po tom, ako si požičala od svojho syna, XXXXX, nar. XXXXX, trvale bytom XXXXX, jeho občiansky preukaz, bez jeho vedomia a súhlasu, v jeho mene uzatvorila ako dlžníčka, dňa 22.06.2011 v obci XXXXX prostredníctvom spoločnosti XXXXX spol. s. r.o. XXXXX úverovú zmluvu číslo XXXXX, následne, po úhrade prvej splátky, jej bol poskytnutý tovar - posteľná súprava, financovaná z úveru vo výške 495,-- €, prevzatý tovar odpredala inej osobe, súčasne v mene svojho syna sa zaviazala splácať úver mesačnými splátkami vo výške 54,99 €, hoci vedela, že zdrojom jej obživy sú len dávky v hmotnej núdzi, poškodenej spoločnosti XXXXX, XXXXX, IČO: XXXXX, tak bola spôsobená škoda vo výške 495,-- €.

Uznesením prokurátora Okresnej prokuratúry XXXXX zo dňa 24.1.2012, spisová značka 1 Pv 602/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresnej prokurátorky v Nových Zámkoch sp. zn. 1 Pv 602/11 zo dňa 24.01.2012, ktoré nadobudlo právoplatnosť dňa 02.02.2012, bolo podľa § 216 odsek 1 Trestného poriadku podmienečne zastavené trestné stíhanie proti obvinenej XXXXX pre prečin úverového podvodu podľa § 222 odsek 1 Trestného zákona, ktorého sa dopustila na tom skutkovom základe, že po tom, ako si požičala od svojho syna, XXXXX, nar. XXXXX, trvale bytom XXXXX, jeho občiansky preukaz, bez jeho vedomia a súhlasu, v jeho mene uzatvorila ako dlžníčka, dňa 22.06.2011 v obci XXXXX prostredníctvom spoločnosti XXXXX úverovú zmluvu číslo XXXXX, následne, po úhrade prvej splátky, jej bol poskytnutý tovar - posteľná súprava, financovaná z úveru vo výške 495,-- €, prevzatý tovar odpredala inej osobe, súčasne v mene svojho syna sa zaviazala splácať úver mesačnými splátkami vo výške 54,99 €, hoci vedela, že zdrojom jej obživy sú len dávky v hmotnej núdzi, poškodenej spoločnosti XXXXX, XXXXX, XXXXX, tak bola spôsobená škoda vo výške 495,-- €.
	Súčasne bola obvinenej podľa § 216 odsek 2 Trestného poriadku určená skúšobná doba 1 rok, ktorá uplynula dňom 02.02.2013.
	Po uplynutí skúšobnej doby boli do spisu zabezpečené podklady, potrebné pre rozhodnutie o osvedčení obvinenej, alebo o pokračovaní trestného stíhania.
	Z miesta trvalého bydliska nie sú uvádzané poznatky, bližšie charakterizujúce osobu obvinenej. Hľadí sa na ňu, akoby súdne trestaná nebola, nemá záznam v evidencii priestupkov a nebolo voči nej vedené trestné stíhanie v inej trestnej veci v rámci skúšobnej doby podmienečného zastavenia trestného stíhania, ani v súčasnosti. 
	Je teda možné konštatovať, že obvinená viedla riadny život a splnila tak všetky zákonné podmienky pre rozhodnutie o jej osvedčení.
	S poukazom na vyššie uvedené odôvodnenie som rozhodla tak, ako je to opísané vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka